Lillian Kristensen er den nye kommunaldirektør for Læsø Kommune. Det besluttede byrådet på et ekstraordinært kommunalbestyrelsesmøde onsdag. Den nye kommunaldirektør tiltrådte stillingen som teknisk chef den 1. januar 2016, og skal nu konstituere for den forhenværende kommunaldirektør Johan Norden, som opsagde sin stilling på grund af langvarig sygdom. - I en lille kommune som Læsø er det vigtigt, at vi kan hjælpe hinanden og arbejde på tværs af fagområder, når situationen kræver det, siger borgmester Tobias Birch Johansen. Konstitueringen af Lillian Kristensen betyder, at socialchef Lotte Keller Christensen fortsat er stedfortræder for kommunaldirektøren.

Opsummering:
Kommunalbestyrelsen på Læsø fandt onsdag den foreløbige afløser for Johan Norden.